Ir-Regolament tal-Kummissjoni (KEE) Nru 1311/96
tat-8 ta’ Lulju 1996
li jemenda l-Annessi I, II,III u IV tar-Regolament tal-Kunsill (KEE) Nru 2377/90 li jistabilixxi proċedura tal-Komunità biex jiġu stabbiliti limiti massimi ta’ residwu ta’ prodotti mediċinali veterinarji f’ ikel li ġej mill-annimali.
(Test b’rilevanza ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunita Ewropea,
Wara li kkunsidrat ir-Regolament tal-Kunsill (KEE) Nru 2377/90 tas-26 ta’ Ġunju 1990 li jistabilixxi kull proċedura tal-Komunità għat-twaqqif tal-limiti massimi ta’ residwu fi prodotti mediċinali veterinarji f’oġġetti ta’ l-ikel [1] li ġejjin mill-annimali, kif l-aħħar emendata bir-Regolament tal-Kummissjoni (KE) Nru 1147/96 [2] u b’mod partikolari l-Artikoli 5, 6, 7 u 8 dwar dan,
Billi, b’mod konformi ma Regolament (KEE) Nru. 2377/90, limiti massimi ta’ residwu jridu jiġu stabbiliti progressivament għal kull sustanza farmakoloġikament attiva li hi wżata fil-Komunità fi prodotti mediċinali veterinarji maħsuba għat-teħid lill-annimali li jipproduċu l-ikel;
Billi limiti massimi ta’ residwu għandhom jiġu stabbiliti biss wara l-eżami fil-Kumitat għal Prodotti Mediċinali Veterinarji ta’ l-informazzjoni rilevanti kollha dwar is-sigurta ta’ residwi tas-sustanza kkunċernata għall-konsumatur ta’ oġġetti ta’ l-ikel ġejjin mill-annimali u l-impatt ta’ residwi fuq l-ipproċessar industrijali ta’ oġġetti ta’ l-ikel.
Billi, fl-istabiliment tal-limiti massimi ta’ residwi għal residwi ta’ prodotti mediċinali veterinarji f’oġġetti li ġejjin mill-annimali, huwa meħtieġ li tkun speċifikata l-ispeċi ta’ l-annimali fejn residwi jistgħu ikunu preżenti, il-livelli li jistgħu ikunu preżenti f’kull wieħed mit-tessuti tal-laħam rilevanti miksuba mill-annimal ittrattat (tessut bersalju) u n-natura tar-residwu li hi rilevanti għall-monitoraġġ ta’ residwi (residwu markatur);
Billi, għall-kontroll ta’ residwi, kif ipprovdut f’leġiżlazzjoni xierqa tal-Komunità, limiti massimu ta’ residwu għandhom ikunu stabbiliti għat-tessuti bersal ta’ fwied jew kliewi; billi, madankollu, il-fwied u l-kliewi huma ta’ spiss imneħħija mill-karkassi li jispustaw fil-kummerċ internnazzjonali, u limiti massimu ta’ residwu għandhom għalhekk dejjem ikunu stabbiliti għal tessuti ta’ muskolu jew grass;
Billi, fil-każ ta’ prodotti mediċinali veterinarji maħsuba għal użu f’għasafar li jbidu, annimali li jagħmlu l-ħalib jew żunżan li jagħmlu l-għasel, limiti massimu ta’ residwu jridu jkunu stabbiliti għall-bajd, ħalib jew għasel;
Billi, difloxacin għandu jiġi mdaħħal f’L-Anness I tar-Regolament (KEE) Nru 2377/90;
Billi dimethyl phthalate, diethyl phyalate, ethyl lactate, heptaminol, menthol, phloroglucinol u trimethyphlorglucinol għandhom jiġu mdaħħla f’L-Anness I għar-Regolament (KEE) Nru. 2377/90;
Billi, sabiex tippermetti għat tlestija ta’ l-istudji xjentifiċi, carprofen u penethamate (għal ovini u qżieqez) għandhom jiġu mdaħħla f’L-Annessi III ta’ Regolament (KEE) Nru 2377/90;
Billi, sabiex tippermetti għat-tlestija ta’ l-istudji xjentifiċi preżentament għaddejjin, il-perjodu ta’ validità tal-limiti massimu ta’ residwu proviżorju mfissra qabel f’L-Anness III għar Regolament (KEE) Nru 2377/90 għandhom jiġu estiżi għal thiabendazole;
Billi jidher li limiti massimu ta’ residwu ma jistgħux jiġu stabbiliti għal colchicine għax residwi, f’kull limitu, f’oġġetti ta’ l-ikel ġejjin mill-annimali jikkostitwixxu kull perikolu lis-saħħa tal-konsumatur; billi colchicine suppost għalhekk għandu jiġi mdaħħal f’L-Anness IV għal Regolament (KEE) Nru 2377/90;
Billi kull perijodu ta’ 60 jum għandu jkun permess qabel id-dħul fis-seħħ ta’ dan ir-Regolament sabiex jippermetti lill-Istati Membri biex jagħmlu kull bidla li tista’ tkun meħtieġa għall-awtroiżżazzjonijiet li ġew mogħtija b’mod konformi mad-Direttiva tal-Kunsill 81/851/KEE [3], kif l-aħħar emendata minn Direttiva 93/40/KEE [4] biex jittieħed kont tad-dispożizzjonijiet ta’ dan ir-Regolament biex jitqegħdu l-prodotti mediċinali veterinarji kkonċernati fis-suq;
Billi l-miżuri li għalihom hemm provduti f’dan ir-Regolament huma skond il-fehmiet tal-Kumitat Permanenti fuq Prodotti Mediċinali Veterinarji,
ADDOTTAT DAN IR-REGOLAMENT:
L- Artikolu 1
L-Annessi I, II, III u IV ta’ Regolament (KEE) Nru 2377/90 huma b’dan emendati kif stabbilit hawnhekk.
L- Artikolu 2
Dan ir-Regolament għandu jidħol fis-seħħ wara 60 jum mill-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-8 ta’ Lulju 1996.